7727 SW LAIRD PL, Beaverton, OR 97007 (MLS # 17028209) | Living in Portland
7727 SW LAIRD PL, Beaverton, OR 97007 (MLS # 17028209)
Built-in Vacuum, Built-ins, Deck, Eating Area, Fireplace, Formal, Garage Door Opener, High Ceilings, Walk in Closet, Wood Floors, Wood Floors; Bathroom Italiaanse dorpie stop Oscar se borgskap | Maroela Media
Italiaanse dorpie stop Oscar se borgskap
Oscar Pistorius verskyn in die Pretoria-landdroshof tydens sy borgaansoek. Foto: Werner Beukes/SAPA
Die Italiaanse dorpie Gemona het sy bande met Oscar Pistorius, wat verdink word van die moord op sy vriendin Reeva Steenkamp, verbreek.
Paolo Urbani, die burgemeester van Gemona, het aan Rapport gesê dat die dorp nie met sy vyf jaar lange borgskap met Pistorius gaan voortgaan nie. “Die kontrak met Oscar is beëindig. Ons is nie haastig om ŉ nuwe ambassadeur te vind nie.” Pistorius is in 2011 as ambassadeur van die dorp se sportprogram aangestel. Volgens die kontrak sou Pistorius R170 000 per jaar plus verblyf en uitgawes kry in ruil daarvoor dat hy vier maande per jaar daar geoefen het.
Volgens Urbani was dit goeie bemarking vir die dorp aangesien daar besluit is om die sportfasiliteite op te gradeer met die hoop om internasionale atlete te kry om tydens die Europese somer daar te oefen. “Dit is belangrik dat Oscar weet ons is nie kwaad vir hom nie. Ons oordeel hom ook nie. Hy kan slegs deur die reg geoordeel word.” Die Italiaanse dorpie se naam het tydens Pistorius se borgaansoek opgeduik nadat die staat ŉ artikel in die vrouetydskrif Sarie aangehaal het waarin daar beweer word dat Pistorius ŉ huis daar het. Urbani sê Pistorius was die ideale kandidaat vir die ambassadeurskap aangesien hy die perfekte voorbeeld is van “iemand wat nie sit en wag” vir iets om te gebeur nie.
In 1976 was Gemona die middelpunt van ’n aardbewing wat 6,4 op die Richterskaal geregistreer het. Daar het 989 mense in die aardbewing omgekom.
Radio-omroeper sterf in ongeluk